कांग्रेस जिला महासचिव राठौड़ का किया स्वागत
कांग्रेसके नवनियुक्त जिला महासचिव गोटन पूर्व सरपंच नारायण सिंह राठौड़ का मंगलवार को दधवाड़ा गागुड़ा फांटा पर कांग्रेस कार्यकर्ताओं द्वारा स्वागत किया गया। जानकारी अनुसार गांव दधवाड़ा में पूर्व सरपंच घासीराम मेहरा ने माला साफा पहनाकर नवनियुक्त महासचिव का स्वागत किया। वहीं गागुड़ा फांटा स्थित कांग्रेस कार्यालय में कांग्रेस एससी प्रकोष्ठ कांग्रेस सेवादल एनएसयूआई कार्यकर्ताओं युवा मेघवाल महासभा इंडिया राज. टीम के संयुक्त तत्वावधान में स्वागत समारोह का आयोजन हुआ। इस दौरान कांग्रेस सेवादल खींवसर ब्लॉक प्रभारी वीरेंद्र वैष्णव, खींवसर ब्लॉक मुख्य संगठक प्रेमाराम भाम्बु ने माला साफा पहनाकर स्वागत किया। इस दौरान नवनियुक्त जिला महासचिव राठौड़ ने कहा कि पार्टी ने जो जिम्मेदारी सौंपी है, उस पर खरा उतरने की पूरी कोशिश की जाएगी। समारोह के दौरान वार्डपंच अन्नराज जांगिड़, बजरंग सिंह, गोपाल सिंह चौहान, सलीम अली सैय्यद, शहजाद खान, जगदीश गुर्जर, अभिषेक, नारायण सिंह राजश्री, युवा नेता शिवराज ताडा, महिपाल गोदारा, फिरोज भाई मिस्त्री सहित दर्जनों स्थानीय कांग्रेसी कार्यकर्ता उपस्थित थे।
दधवाड़ा. गागुड़ा फांटा पर जिला महासचिव का स्वागत करते कांग्रेस पदाधिकारी।
hin_Deva hin_Deva awa_Deva